wickkiey/tamil-wikipedia-chunked huggingface dataset:
# பிசுமார்க் பெரும் எலி

| <div>காப்பு நிலை</div> |  |
| --- | --- |
| <div>  
அச்சுறு நிலையை அண்மித்த இனம் <small>(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டி |
| வரிசை: | கொறிணி |
| குடும்பம்: | முரிடே |
| பேரினம்: | ***யூரோமிசு*** |
| சிற்றினம்: | <div> ***யூ. நியோப்ரிடானிக்கசு***</div> |
| **<span>*யூரோமிசு நியோப்ரிடானிக்கசு*</span>**
<small>டேட் & ஆர்ச்போல்டு</small>, 1935 |  |  
**பிசுமார்க் பெரும் எலி** (*Bismarck Giant Rat*)(*யூரோமிசு நியோப்ரிடானிக்கசு*) என்பது முரிடே குடும்பத்தில் உள்ள ஒரு கொறிணி ஆகும். இது நியூ பிரிட்டன், பப்புவா நியூ கினி தீவுகளில் மட்டுமே காணப்படுகிறது.
# இராஜேஸ்வரி சுந்தர் ராஜன்

**இராஜேஸ்வரி சுந்தர் ராஜன்** (Rajeswari Sunder Rajan) (பிறப்பு 1950) ஒரு இந்திய பெண்ணிய அறிஞரும், ஆங்கிலப் பேராசிரியரும் ஆவார். பெண்ணியம் மற்றும் பாலினம் தொடர்பான பிரச்சினைகள் குறித்த பல புத்தகங்களை எழுதியுள்ளார். இவரது ஆராய்ச்சி ஆர்வம் காலனித்துவத்திற்கு முந்தைய மற்றும் பிந்தைய காலங்கள், இந்திய ஆங்கில எழுத்து, தெற்காசியா தொடர்பான பாலினமும் கலாச்சார பிரச்சினைகளும், விக்டோரியா சகாப்தத்தின் ஆங்கில இலக்கியம் போன்ற பல விஷயங்களை உள்ளடக்கியுள்ளது. "தற்கால இந்திய பெண்ணியத்தில் சிக்கல்கள்", "சைன் போஸ்ட்: சுதந்திரத்திற்குப் பிந்தைய இந்தியாவில் பாலின சிக்கல்கள்" போன்றத் தொடரையும் வெளியிட்ட்டுள்ளார். இவர் பல புத்தகங்களையும் எழுதியுள்ளார்.
# இராஜேஸ்வரி சுந்தர் ராஜன்

## சுயசரிதை

இராஜேஸ்வரி முபையில் பிறந்தார். மும்பை பல்கலைக்கழகத்தில் 1969இல் ஆங்கிலத்தில் இளங்கலை பட்டமும், 1971இல் ஆங்கிலத்தில் முதுகலை பட்டமும் பெற்றார். பின்னர், வாசிங்டன், டி. சி. ஜார்ஜ் வாசிங்டன் பல்கலைக்கழகத்தில் ஆங்கிலத்தில் முனைவர் பட்டம் பெற்றார்.
# இராஜேஸ்வரி சுந்தர் ராஜன்

## வெளியீடுகள்

- *The Lie of the land: English literary studies in India* (1992)
- *The Prostitution Question(s): (female) Agency, Sexuality and Work* (1996)
- *Is the Hindu Goddess a Feminist?* (1997)
- *Signposts: Gender Issues in Post-independence India* (1999)
- *Real and Imagined Women: Gender, Culture and Postcolonialism* (2003)
- *The Scandal of the State: Women, Law, and Citizenship in India* (2003)
- *The Postcolonial Jane Austen* (with You-Me Park) (2015)
- *Commodities and Culture in the Colonial World*, co-ed with Supriya Chaudhuri, Josephine McDonagh, and Brian Murray, London and New York, Routledge, 2017
# எல்விரா எலி

**எல்விரா எலி** (*Elvira Rat*)(*கிரிம்னோயுசு எல்விரா*) என்பது அருகிவரும் எலியினமாகும். இது கொறிணியில் முரிடே குடும்பத்தினைச் சார்ந்ததாகும். இந்த இனத்தை முதன்முதலில் சர் ஜான் எல்லர்மேன் 1946இல் விவரித்தார். இது இந்தியாவின் தமிழ்நாட்டின் கிழக்கு தொடர்ச்சி மலைகளில் மட்டுமே காணப்படுகிறது.
# எல்விரா எலி

## விளக்கம்

எல்விரா எலியின் நீளம் தலை மற்றும் உடல் சுமார் 149 மிமீ வரை இருக்கும். இதன் வாலின் நீளம் மட்டும் சுமார்196 மிமீ வரை கூடுதலாக அமைகிறது. இந்த எலியின் மேற்புறம் பழுப்பு சாம்பல் நிறமாகவும், அடிப்பகுதி சாம்பல் கலந்த வெண்மையாகவும், வாலானது இரு வண்ணத்தில் காணப்படும்.
# எல்விரா எலி

## பரவலும் வாழ்விடமும்

இந்த இனம் தமிழ்நாட்டின் கிழக்குத் தொடர்ச்சி மலையில் சேலம் மாவட்டத்தில் மட்டுமே காணப்படுகிறது. இது பாறைகளில் கடல் மட்டத்திலிருந்து சுமார் 600 மீ உயரத்தில் உள்ள உலர்ந்த இலையுதிர் புதர் காடுகளில் காணப்படுகிறது.
# எல்விரா எலி

## பாதுகாப்பு

இந்த எலியின் சரியான எண்ணிக்கை தெரியவில்லை என்றாலும், மனித குடியிருப்புகளின் விரிவாக்கம், மேய்ச்சல் மற்றும் சுரங்க குப்பைகளைக் கொட்டுதல் ஆகியவற்றின் மூலம் வாழ்விட இழப்பு காரணமாக அழிவினை நோக்கி அதிக அழுத்தத்தில் இருப்பதாகக் கருதப்படுகிறது. 2008ஆம் ஆண்டில் பன்னாட்டு இயற்கை பாதுகாப்புச் சங்கத்தினால் அழிவாய்ப்பு இனமாகக் கருதப்பட்டது; ஆனால் தற்பொழுது மிக அருகிய இனமாகப் பாதுகாப்பு நிலைக்கு மேம்படுத்தப்பட்டுள்ளது.
# நந்தினி சாகு

**நந்தினி சாகு** (Nandini Sahu) (பிறப்பு 23 சூலை 1973) ஒரு இந்திய கவிஞரும், படைப்பு எழுத்தாளரும் ஆவார். புதுதில்லியின் இந்திரா காந்தி தேசிய திறந்த பல்கலைக்கழகத்தில் வெளிநாட்டு மொழிகள் பள்ளியின் இயக்குநராகவும், ஆங்கில பேராசிரியராகவும் இருக்கிறார். இவரது ஆராய்ச்சி இந்திய இலக்கியம், புதிய இலக்கியங்கள், நாட்டுப்புறவியல் மற்றும் கலாச்சார ஆய்வுகள், அமெரிக்க இலக்கியம், குழந்தைகள் இலக்கியம் மற்றும் விமர்சனக் கோட்பாடு ஆகியவற்றை உள்ளடக்கியது. மாதமிருமுறை ஆங்கிலத்தில் வெளிவரும் இலக்கியம் மற்றும் மொழி இடைநிலை இதழ், பனோரமா லிட்டரேரியா ஆகிய இரு பத்திரிக்கையின் தலைமை ஆசிரியர் / நிறுவனராகவும் இருக்கிறார். இவர், ஆங்கிலத்தில் கவிதை உட்பட பல புத்தகங்களையும் எழுதியுள்ளார். இவரது கவிதை இந்தியா, அமெரிக்கா, இங்கிலாந்து, ஆப்பிரிக்கா மற்றும் பாக்கித்தானில் வெளியிடப்பட்டுள்ளது. ஆங்கில இலக்கியத்தில் மூன்று தங்கப் பதக்கங்களையும், ராஞ்சி, புனித சவேரியர் கல்லூரியில் 1993இல் அகில இந்திய கவிதைப் போட்டியின் விருதையும், சிக்சா ரத்னா புரஸ்கார் போன்ற விருதையும் வென்றுள்ளார். இவர் இலக்கியம் மற்றும் மொழி இடைநிலை இதழின் தலைமை ஆசிரியராகவும் உள்ளார்
# நந்தினி சாகு

## வெளியீடுகள்

**தேர்ந்தெடுக்கப்பட்டப் படைப்புகள்**
- *The Other Voice, a collection of poems*, 2004
- *Silver Poems on My Lips*, 2009
- *Sukamaa and Other Poems* Published by The Poetry Society of India, Gurgaon
- *Suvarnarekha* : An anthology of Indian women poets
- *Sita (A Poem)*
- “Dynamics of Children’s Literature”
- “Zero Point”  
**விமர்சனங்கள்**
- *Recollection as Redemption*, 2004
- * Folklore and the Alternative Modernities(Vol I & II)*, 2012
# கீதா சென்

**கீதா சென்** (Gita Sen) ஓர் இந்திய பெண்ணிய அறிஞராவார் . இந்திய பொது சுகாதார அறக்கட்டளையின், ஈக்விட்டி & சோஷியல் டிடர்மினெண்ட்ஸ் ஆஃப் ஹெல்த் குறித்த இராமலிங்கசுவாமி மையத்தில் ஒரு புகழ்பெற்ற பேராசிரியராகவும் இயக்குநராக உள்ளார். ஆர்வர்டு பல்கலைக்கழகத்தில் துணை பேராசிரியராகவும், பெங்களூரில் உள்ள இந்திய மேலாண்மை கழகத்தில் பேராசிரியராகவும், ஒரு புதிய சகாப்தத்திற்கான பெண்களுடன் மேம்பாட்டு மாற்றுகள் என்ற நிறுவனத்தின் பொது ஒருங்கிணைப்பாளராகவும் பணியாற்றி வருகிறார்.
# கீதா சென்

## கல்வி

இவர், தில்லியின் பொருளாதாரப் பள்ளியில் பொருளாதாரத்தில் முதுகலையும், இசுட்டான்போர்ட் பல்கலைக்கழகத்தில் பொருளாதாரத்தில் முனைவர் பட்டமும் பெற்றார். கிழக்கு ஆங்கிலியா பல்கலைக்கழகம், கரோலின்ஸ்கா மையத்தின் திறந்தவெளிப் பல்கலைக்கழகம், சசெக்ஸ் பல்கலைக்கழகம் ஆகியவற்றிலிருந்து கௌரவ டாக்டர் பட்டம் பெற்றுள்ளார்.
# கீதா சென்

## தொழில்

உலக வங்கியின் வெளிப்புற பாலின ஆலோசனைக் குழுவின் முதல் தலைவராக இருந்த இவர், பாலின சமத்துவம் குறித்த மில்லினியம் திட்டத்தின் பணிக்குழுவில் உறுப்பினராக இருந்தார்.  
ஐக்கிய நாடுகள் சபையின் மக்கள்தொகை நிதியத்தின் 2003-2007 இந்திய மக்கள்தொகை மதிப்பீட்டின் முதன்மை ஆலோசகராக உட்பட பல திறன்களில் இவர் ஐக்கிய நாடுகளுடன் இணைந்து பணியாற்றியுள்ளார். உலக சுகாதார அமைப்பின் இனப்பெருக்க சுகாதார மற்றும் ஆராய்ச்சித் துறையின் அறிவியல் மற்றும் தொழில்நுட்ப ஆலோசனைக் குழுவிலும் பணியாற்றுகிறார்.  
தற்போது, இவர் ஆர்வர்டு டி.எச். சான் பொது சுகாதாரப் பள்ளியில் உலகளாவிய சுகாதாரம் மற்றும் மக்கள்தொகையின் துணை பேராசிரியராகவும், பெங்களூரில் உள்ள இந்திய மேலாண்மை நிறுவனத்தில் ஓய்வு பெற்ற பேராசிரியராகவும் உள்ளார். 2020 ஆம் ஆண்டில் இவருக்கு டான் டேவிட் பரிசு வழங்கப்பட்டது .
# கீதா சென்

## தேர்ந்தெடுக்கப்பட்ட படைப்புகள்

### புத்தகங்கள்

- Gender Equity in Health: the Shifting Frontiers of Evidence and Action (Routledge, 2010).
- Women's Empowerment and Demographic Processes – Moving Beyond Cairo (Oxford University Press/IUSSP, 2000).
- Population Policies Reconsidered: Health, Empowerment and Rights (Harvard University Press, 1994).
# கீதா சென்

## தேர்ந்தெடுக்கப்பட்ட படைப்புகள்

### ஊடகக் கட்டுரைகள்

-
# தீலின் பான்பு

**தீலின் பான்பு** (Theilin Phanbuh) ஒரு இந்திய சமூக சேவகரும், மேகாலயா மாநில பெண்கள் ஆணையத்தின் தலைவராகவும் உள்ளார். 1946 ஏப்ரல் 13 அன்று வடகிழக்கு இந்திய மாநிலமான மேகாலயாவின் ஷில்லாங்கில் பிறந்தார். இவர் மாநிலத்தின் சமூக-கலாச்சார சூழலுடன் தீவிரமாக ஈடுபட்டதாகக் கருதப்படுகிறார். குறிப்பாக பெண்களின் உரிமைகள் நசுக்கபடும் சந்தர்ப்பங்களில் விரிவுரைகளை வழங்குகிறார். இந்திய சமுதாயத்திற்கு இவர் செய்த பங்களிப்புகளுக்காக இந்திய அரசு 2005 ஆம் ஆண்டில் இந்தியாவின் நான்காவது மிக உயர்ந்த குடிமை கௌ ரமான பத்மசிறீ விருதை இவருக்கு வழங்கியது.
# தூய தோமையர் கலை, அறிவியல் கல்லூரி

**தூய தோமையர் கலை, அறிவியல் கல்லூரி** (*St. Thomas College, Chennai*) சென்னைப் பல்கலைக்கழகத்தின் இணைவுபெற்றக் கல்லூரிகளில் ஒன்றாகும். இக்கல்லூரி தமிழ்நாட்டில், சென்னையில் கோயம்பேட்டில் உள்ளது.
# தூய தோமையர் கலை, அறிவியல் கல்லூரி

## அறிமுகம்

இக்கல்லூரி மரபார்ந்த சிரியன் கதீட்ரல் பாரிசு அறக்கட்டளையால் 1999ஆம் ஆண்டு இருபாலர் பயிலும் கல்லூரியாகத் தொடக்கப்பட்டது.
# தூய தோமையர் கலை, அறிவியல் கல்லூரி

## படிப்புகள்

இக்கல்லூரியில் இளங்கலை, முதுகலை படிப்புகள் வழங்கப்படுகின்றன. இளங்கலையில் வணிகவியல், வணிக மேலாண்மை, கணிப்பொறி அறிவியல், கணிதவியல், காட்சித்தொடர்பியல், மின்னணு ஊடகவியல், ஆங்கில இலக்கியம் ஆகிய படிப்புகள் வழங்கப்பட்டு வருகின்றன. முதுகலையில் காட்சித்தொடர்பியல், மின்னணு ஊடகவியல் ஆகிய படிப்புகள் வழங்கப்பட்டு வருகின்றன.
# புரட்சி பாரதம் கட்சி

**புரட்சி பாரதம்** என்ற அரசியல் கட்சி தமிழ்நாடு, புதுச்சேரி, ஆந்திரா ஆகிய மாநிலங்களில் செயல்படுகிறது. பூவை ஜெகன்மூர்த்தி MLA KV குப்பம் என்றறியப்படும் ஜெகன்மூர்த்தி இக்கட்சியின் தலைவராவார். இக்கட்சியின் நிறுவனர் டாக்டர் பூவை. M. மூர்த்தி, M.A., M.L., Ph.D., ஆவார். இக்கட்சி பட்டியல் மக்களின் கல்வி, வேலைவாய்ப்பு, பொருளாதார முன்னேற்றத்திற்காக நிறுவப்பட்டது. இக்கட்சிக் கொடியின் நடுவில் அசோகச் சக்கரம் உள்ளதை எதிர்த்து நீதிமன்றத்தில் வழக்கு நடைபெறுகிறது. 2021 தமிழ்நாடு சட்டமன்றத் தேர்தலில் அதிமுக கூட்டணி சார்பாக கீழ்வைத்தியானன்குப்பம் (தனி) சட்டமன்றத் தொகுதியில் ஜெகன்மூர்த்தி அதிமுக சின்னத்தில், புரட்சி பாரதம் கட்சி சார்பில் போட்டியிட்டு 83989 (48.57%) வாக்குகள் பெற்று தமக்கு அடுத்தபடியாக வந்த திமுக வேட்பாளரை வென்றார்.
# நல்லிகவுண்டம்பாளையம்

**நல்லிகவுண்டம்பாளையம்** (*Nalligoundampalayam*) என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டம், சுல்தான்பேட்டை வட்டாரத்தில் உள்ள வதம்பச்சேரி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் சுல்தான்பேட்டை ஊராட்சி ஒன்றியத்தி<nowiki/>ல் அமைந்துள்ளது. இக்கிராமமானது சூலூர் சட்டமன்றத் தொகுதிக்கும், கோயம்புத்தூர்மக்களவைத் தொகுதிக்கும் உட்பட்டதாகும்.
# ஓ. ஏ. கே. சுந்தர்

**ஓ. ஏ. கே. சுந்தர்** (*O. A. K. Sundar*) என்பவர் ஒரு இந்திய நடிகர் ஆவார். இவர் முதன்மையாக தமிழ்த் திரைப்படங்கள் மற்றும் தொலைக்காட்சிகளில் பணியாற்றுகிறார். *விருமாண்டியில்* இவர் நடித்த பகைகொண்ட பாத்திரத்துக்காக அறியப்படுகிறார். மேலும் இவர் தொலைக்காட்சி தொடரான *ரோமாபுரி பாண்டியன்* மற்றும் *மகாபாரதத்தில்* முக்கியக் கதாபாத்திரமான பீஷ்மர் பாத்திரத்தை ஏற்று நடித்தார். இவரது தந்தை தமிழ் நடிகரான ஓ. ஏ. கே. தேவர் ஆவார். அவர் பல படங்களில் எதிர்மறை பாத்திரங்களில் நடித்தார்.
# ஓ. ஏ. கே. சுந்தர்

## தொழில்

*ஓ. ஏ. கே. சுந்தர் நாடோடிப் பாட்டுக்காரன்* (1992) படத்தின் வழியாக திரைப்படங்களில் அறிமுகமானார். *விருமாண்டி* (2004), *நான் அவனில்லை* (2007) உள்ளிட்ட பல படங்களில் துணை வேடங்களில் நடித்தார். *ஐயர் ஐ. பி. எஸ்சில்* இவரது நடிப்பு குறித்து, ஒரு விமர்சகர் "ஆனந்தராஜ் மற்றும் ஓ. ஏ. கே. சுந்தர் (தாதாவின் மகன்கள்) போதுமானவர்கள்" என்று குறிப்பிட்டார். *மகாபாரதம்* என்ற தொலைக்காட்சி தொடரில் பீஷ்மரில் பாத்திரத்தை ஏற்று நடித்ததற்காக பாராட்டுகளைப் பெற்றார். பல தொலைக்காட்சித் தொடர்களில் பணிபுரிந்த பிறகு, திரைப்படங்களில் கவனம் செலுத்துவதற்காக அவற்றில் பணிபுரிவதை நிறுத்தினார். அதன்பிறகு *கிடாரி* (2016), *சாமி 2* (2018), *ராக்கி: தி ரிவெஞ்ச்* (2019) உள்ளிட்ட பல படங்களில் எதிர்மறை கதாபாத்திரங்களை ஏற்று நடித்துள்ளார்.
# ஓ. ஏ. கே. சுந்தர்

## தனிப்பட்ட வாழ்க்கை

பல படங்களில் எதிர்மறை பாத்திரங்களில் நடித்த ஓ. ஏ. கே. தேவரின் மகன் இவர். 1998 ஆம் ஆண்டில், இவர் எஸ் லோகநாயகியை மணந்தார். ரிஷிகேஷில் *வாடா* (2010) படப்பிடிப்பில் இருந்தபோது, இவர் ஒசாமா பின்லேடன் போன்ற வேடத்தில் தோற்றமளித்ததால் இந்திய ராணுவத்தால் பிடிக்கபட்டார்..
# ஓ. ஏ. கே. சுந்தர்

## தொலைக்காட்சி

| 2001 | *மர்மதேசம் - சோர்ண ரேகை* | கடத்தல்காரன் | ராஜ் தொலைக்காட்சி |  |
| --- | --- | --- | --- | --- |
| 2002 - 03 | *அகல் விளக்குகள்* | சன் தொலைக்காட்சி |  |  |
| 2006-08 | *அஞ்சலி* | ஜீவா | சக்தி தொலைக்காட்சி |  |
| 2007-08 | *காதலிக்க நேரமில்லை* | முருகவேல் | விஜய் தொலைக்காட்சி |  |
| 2012-17 | *பைரவி ஆவிகளுக்குப் பிரியமானவள்* | மாய அசுரா | சன் தொலைக்காட்சி |  |
| 2012-14 | *பிள்ளை நிலா* | தங்கதுரை | சன் தொலைக்காட்சி |  |
| 2012-14 | *மேற்கு மாம்பலதில் ஓரு காதல்* | ஜீ தமிழ் |  |  |
| 2013-16 | *மகாபாரதம்* | பீஷ்மா | சன் தொலைக்காட்சி |  |
| 2014 | பொம்மலாட்டம் | முருகேசன் | சன் தொலைக்காட்சி | சிறப்புத் தோற்றம் |
| 2014-16 | *ரோமாபுரி பாண்டியன்* | கரிகலன் | கலைஞர் தொலைக்காட்சி | முக்கியக் கதாபாத்திரம் |
| 2021-தற்போது | வேலம்மாள் | விஜய் தொலைக்காட்சி | } |  |
# ஓ. ஏ. கே. சுந்தர்

## திரைப்படவியல்

- *குறிப்பில் எதுவும் குறிப்பிடப்படாதைவை அனைத்தும், தமிழ் படங்களாகும்.*  
| 1992 | *நாடோடிப் பாட்டுக்காரன்* | சின்னபாண்டி |  |
| --- | --- | --- | --- |
| 1993 | *செந்தூரப் பாண்டி* | மீனாவின் பட்டய கணக்காளர் |  |
| 1994 | *பொண்டாட்டியே தெய்வம்* |  |  |
| 1995 | *தேவா* | கிராமத்து மனிதர் |  |
| 1995 | *ரகசிய போலீஸ்* |  |  |
| 1999 | *முதல் எச்சரிக்கை* |  |  |
| 2000 | *காதல் ரோஜாவே* | அடியாள் |  |
| 2004 | *நிரப்பாகிட்டு* | மலையாள படம் |  |
| 2004 | *விருமாண்டி* | கோட்டைசாமி |  |
| 2004 | *ஜோர்* | காவல் ஆய்வாளர் |  |
| 2004 | *காதலே ஜெயம்* |  |  |
| 2004 | *எம். குமரன் சன் ஆஃப் மகாலட்சுமி* | குமரனின் பயிற்சியாளர் |  |
| 2005 | *ஐயா* | ச.ம.உ |  |
| 2005 | *ஐயர் ஐ. பி. எஸ்* | வெங்கடாசலபதியின் மகன் |  |
| 2005 | *தொட்டி ஜெயா* |  |  |
| 2005 | *ஆணை* |  |  |
| 2006 | *தாட்டா* | கன்னட படம் |  |
| 2006 | *பேரரசு* | காவல் ஆய்வாளர் சண்முகப்பாண்டி |  |
| 2007 | *மணிகண்டா* |  |  |
| 2007 | *நான் அவனில்லை* | தியாகு |  |
| 2007 | *வேல்* | வீரபாண்டி |  |
| 2007 | *துரை* | துணை ஆணையர் ஈஸ்வர பாண்டியன் |  |
| 2008 | *தோட்டா* | அமைச்சரின் மகன் |  |
| 2008 | *இனி வரும் காலம்* | தம்பா |  |
| 2008 | *காமண்ணா மக்களு* | பெட்டலா | கன்னட படம் |
| 2008 | *குசேலன்* | குப்புசாமியின் உதவியாளர் |  |
| 2009 | *மூணார்* | கதிர்வேல் |  |
| 2009 | *பேராண்மை* |  |  |
| 2010 | *தம்பிக்கு இந்த ஊரு* |  |  |
| 2010 | *பெண் சிங்கம்* | பரசுராமன் |  |
| 2010 | *வாடா* |  |  |
| 2010 | *வல்லக்கோட்டை* | காவல் ஆய்வாளர் |  |
| 2010 | *மண்டபம்* | காவல் ஆய்வாளர் |  |
| 2010 | *நெல்லு* |  |  |
| 2011 | *வேங்கை* | காவல் துணை ஆணையர் |  |
| 2011 | *புலிவேசம்* |  |  |
| 2011 | *வேலாயுதம்* | காளிதாஸ் |  |
| 2012 | *திருத்தணி* | பிரகாஷ் |  |
| 2013 | *புத்தகம்* | ஆனந்த் |  |
| 2013 | *ரகளபுரம்* | வீரபாண்டி |  |
| 2014 | *தலைவன்* | முத்துக்குமார் |  |
| 2014 | *பூஜை* | துருகாவின் தந்தை |  |
| 2014 | *மீகாமன்* | பெஞ்சமின் வாஸ் |  |
| 2015 | *கில்லாடி* | காவல் அதிகாரி |  |
| 2015 | *அச்சாரம்* | காவல் அதிகாரி |  |
| 2015 | *பள்ளிக்கூடம் போகாமலே* | பள்ளி ஆசிரியர் |  |
| 2016 | *கிடாரி* | புலிகுத்தி பாண்டியன் |  |
| 2018 | *பிரேம பரஹா / சொல்லிவிடவா* | சுபேந்திர கணேசன் | பன்மொழி படம் (கன்னடம், தமிழ்) |
| 2018 | *தமிழ் படம் 2* | வாசிம் கான் |  |
| 2018 | *சாமி 2* | மகேந்திர பிச்சை |  |
| 2018 | *சிலுக்குவார்ப்பட்டி சிங்கம்* | ராகவன் |  |
| 2019 | *விசுவாசம்* | கோழிமுத்து |  |
| 2019 | *ராக்கி: தி ரிவஞ்ச்* | Paandi |  |
| *லாபம்* |  |  |  |
| TBA | *புத்தன் ஏசு காந்தி* | Delayed |  |
| TBA | *வணங்காமுடி (வரவிருக்கும் திரைப்படம்)* | Delayed | } |
# விக்ரம் கிருஷ்ணா

**விக்ரம் கிருஷ்ணா ரெட்டி** (பிறப்பு: அக்டோபர் 11, 1975) என்பவர் ஒரு இந்திய திரைப்படத் தயாரிப்பாளர் மற்றும் தமிழ்த் திரைப்பட முன்னாள் நடிகர் ஆவார். பிரபல நடிகர் விஷாலின் அண்ணனன் ஆவார். *ஜி. கே. பிலிம் கார்ப்பரேஷன்* என்ற பதாகையின் கீழ் இவர் படங்களைத் தயாரித்தார்.
# விக்ரம் கிருஷ்ணா

## ஆரம்ப கால வாழ்க்கை

விக்ரம் கிருஷ்ணா சென்னையில் ஜி. கே. ரெட்டி மற்றும் ஜனகி தேவி ஆகியோருக்கு பிறந்தார். இவரது தந்தை தெலுங்கு மற்றும் தமிழ் திரைப்பட தயாரிப்பாளராக இருந்தார். இவரது குடும்பத்தினர் சென்னையில் குடியேறினர். இவரது தம்பி விஷால் தமிழ் திரையுலகில் பிரபலமான நடிகர். இவருக்கு ஐஸ்வர்யா என்ற தங்கையும் உள்ளார்.
# விக்ரம் கிருஷ்ணா

## தனிப்பட்ட வாழ்க்கை

இவர் நடிகை சிரேயா ரெட்டியை திருமணம் செய்து கொண்டார். தம்பதியருக்கு ஒரு மகள் உள்ளார்.
# விக்ரம் கிருஷ்ணா

## திரைப்படவியல்

### நடிகராக

| 1989 | *ஜாடிக்கேத்த மூடி* | குழந்தை நட்சத்திரமாக |  |
| --- | --- | --- | --- |
| 1996 | *மகாபிரபு* | சிறப்புத் தோற்றம் |  |
| 1999 | *அண்ணன் தங்கச்சி* | பாஸ்கர் |  |
| *பூப்பறிக்க வருகிறோம்* | அரவிந்த் |  |  |
| 2001 | *லவ் மேரேஜ்* | ஸ்ரீகாந்த் | } |
# விக்ரம் கிருஷ்ணா

## திரைப்படவியல்

### தயாரிப்பாளராக

| 2001 | *லவ் மேரேஜ்* | கே. சுபாஷ் | விக்ரம் கிருஷ்ணா, ரஞ்சனா | தமிழ் |
| --- | --- | --- | --- | --- |
| 2005 | *சண்டக்கோழி* | லிங்குசாமி | விஷால், மீரா ஜாஸ்மின், ராஜ்கிரண் | தமிழ் |
| 2006 | *திமிரு* | தருண் கோபி | விஷால், ரீமா சென், சிரேயா ரெட்டி | தமிழ் |
| 2008 | *சத்யம்* | ஏ. ராஜசேகர் | விஷால், நயன்தாரா, உபேந்திரா | தமிழ் |
| *சல்யூட்* | தெலுங்கு |  |  |  |
| 2009 | *தோராணை* | ஐயப்பன் | விஷால், சிரேயா சரன், பிரகாஷ் ராஜ் | தமிழ் |
| *பிஸ்தா* | தெலுங்கு |  |  |  |
| 2010 | *தீராத விளையாட்டுப் பிள்ளை* | திரு | விஷால், சாரா-ஜேன் டயஸ், நீத்து சந்திரா, தனுஸ்ரீ தத்தா | தமிழ் |
| 2011 | *வெடி* | பிரபுதேவா | விஷால், சமீரா ரெட்டி | தமிழ் |
# விக்ரம் கிருஷ்ணா

## திரைப்படவியல்

### விநியோகம்

| 2011 | *வாடு வீடு* | ஆர்யா, விஷால் | தெலுங்கு | 17, ஜூன் 2011 அன்று வெளியிடப்பட்டது | } |
| --- | --- | --- | --- | --- | --- |
# சி. தமிழ்செல்வன்

**சி. தமிழ்செல்வன்** (*C. Tamilselvan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2006ஆம் ஆண்டு தமிழக சட்டசபைக்கான தேர்தலில் ஏற்காடு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# சி. தமிழ்செல்வன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2006 | ஏற்காடு | திமுக | 48, 791 |  |
# பத்மாமகன்

**பத்மாமகன்** (*Padmamagan*) என்பவர் ஒரு இந்திய திரைப்பட இயக்குநர் ஆவார். இவர் தமிழ் படங்களை இயக்கியுள்ளார். 2003 ஆம் ஆண்டில் *பல்லவன்* படத்தில் இயக்குநராக அறிமுகமான பிறகு, *அம்முவாகிய நான்* மற்றும் *நேற்று இன்று* உள்ளிட்ட படங்களை இயக்கினார்.
# பத்மாமகன்

## தொழில்

ரூஃபஸ் பார்க்கர் தயாரிப்பில் பத்மாமகன் இயக்க ஒரு வணிகத் திரைப்படத்தைத் தேர்வுசெய்தனர். அதன்படி உருவாக்கபட்ட *பல்லவன்* (2003) படம் சிறிய விளம்பரத்துடன் வெளியிடப்பட்டது. மேலும் இது வணிக ரீதியாக சிறப்பான வெற்றியைப் பெறவில்லை. பார்க்கருடன், இவரும் *அம்முவாகிய நான்* (2007) படத்தின் பணியைத் தொடங்கினார், இதில் ஒரு பாலியல் தொழிலாளி இல்லத்தரசியாக மாறும் கதையைச் சொன்னார். பார்த்திபன், பாரதி ஆகியோர் நடித்த இந்த திரைப்படம் "எழுத்தாளர்-இயக்குநர் பத்மா மகன் தமிழ்த் திரைப்படத்துறையை எதிர்காலத்தில் நன்கு வளர்க்கும் திரைப்படத்துடன் வந்துள்ளார்" என்று நேர்மறையான விமர்சனங்களுடன் வெளியானது. இந்த படம் பின்னர் 2007 ஆம் ஆண்டு கோவாவில் நடந்த இந்திய சர்வதேச திரைப்பட விழாவில் திரையிடப்பட்டது. இது *நாயகன்* (1987) க்குப் பிறகு இதுபோன்ற ஒரு சாதனையை நிகழ்த்திய முதல் தமிழ் படமாகும். படம் வெற்றிகண்டபோதும், பத்மகன் தான் அடுத்து எடுக்க திட்டமிட்ட படத்தை தயாரிக்க யாரும் முன்வரவில்லை. அக்கதையானது ஏழு வயது குழந்தையின் வாழ்க்கையைச் சுற்றி வருகிறது. தயாரிப்பாளரை ஈர்ப்பதில் ஏற்பட்ட தோல்வியானது, இவரை திரைப்படத் தொழிலை கைவிடச் செய்து. இவரை ஒரு குடிகாரனாகவும் மாற்றியது என்பதை இவரே குறிப்பிட்டார்.  
2012 ஆம் ஆண்டில், இவர் தனது மூன்றாவது படமான *நேற்று இன்று* படத்தில் விமல், பிரசன்னா ரிச்சர்டு ஆகியோரின் நடிப்பில் உருவாக்கினார். இவர் தனது மனைவி மாலதியுடன் சேர்ந்து இந்த படத்தைத் தயாரித்தார், மேலும் இது சமூக ரீதியாக பொருத்தமான திரைப்படமாக இருக்கும் என்று கருதினார். பல தாமதங்களுக்குப் பிறகு இந்த படம் 2014 இல் குறைந்த திரையரங்குகளில் வெளியானது. 2015 ஆம் ஆண்டில், மலேசியாவில் படப்பிடிப்பு தொடங்கிய *பூமி* என்ற படத்தின் பணியை இவர் தொடங்கினார்,
# பத்மாமகன்

## திரைப்படவியல்

; இயக்குநர்  
| 2003 | *பல்லவன்* |  |
| --- | --- | --- |
| 2007 | *அம்முவாகிய நான்* |  |
| 2014 | *நேற்று இன்று* | } |  
; எழுத்தாளர்  
- *ஸ்டைல்* (2002) (உரையாடல்)
# ரமணா (நடிகர்)

**ரமணா** என்பவர் தமிழ் நாட்டின் சென்னையைச் சேர்ந்த ஒரு தமிழ் நடிகராவார். இவர் முன்னணி மற்றும் துணை வேடங்களில் தமிழ் படங்களில் தோன்றியுள்ளார். இவர் தெலுங்கு நடிகர் விஜய் பாபுவின் மகனாவார். விஜய் பாபு *படிக்காதவனில்* ரஜினிகாந்தின் தம்பி வேடத்தில் நடித்தற்காக அறியப்படுகிறார். இவர் பிரபல சென்னை ரைனோஸ் துடுப்பாட்ட அணியின் குச்சக்காப்பாளர் ஆவார்.
# ரமணா (நடிகர்)

## தொழில்

ரமணா துவக்கத்தில் பாரியின் *குறிஞ்சி* திரைப்படத்தின் மூலம் அறிமுகமாகவிருந்தார், இவர் நடிகை உமாசங்கரியூடன் சேர்ந்து நடித்தார். இருப்பினும், படத்தின் தயாரிப்பு பணி முடியவில்லை.
# ரமணா (நடிகர்)

## திரைப்படவியல்

| 2002 | *ஸ்டைல்* | வெற்றிவேல் | தமிழ் |
| --- | --- | --- | --- |
| 2003 | *உட்ஸாகம்* | வேணு | தெலுங்கு |
| *ஃபூல்ஸ்* | நரசிம்மராவ் | தெலுங்கு |  |
| 2004 | *ஜோர்* | விஜய் | தமிழ் |
| *மீசை மாதவன்* | மாதவன் | தமிழ் |  |
| *புட்டிண்டிக்கி ரா செல்லி* | அஜய் | தெலுங்கு |  |
| *சங்கரவம்* | தெலுங்கு |  |  |
| 2005 | *அயோத்தியா* | சங்கர் | தமிழ் |
| *ரைட்டா தப்பா* | சத்யா | தமிழ் |  |
| *அந்த நாள் ஞாபகம்* | குருமூர்த்தி | தமிழ் |  |
| *தேங்ஸ்* | அமர் | தெலுங்கு |  |
| *அந்தரிக் கோசம்* | ரவி | தெலுங்கு |  |
| 2008 | *எழுதியதாரடி* | பாரதி | தமிழ் |
| *நாயகன்* | சக்தி | தமிழ் |  |
| *கோபாலபுராணம்* | கோபாலகிருஷ்ணன் நாயர் | மலையாளம் |  |
| 2010 | *தம்பி அர்ஜுனா* | அர்ஜுனன் | தமிழ் |
| *தொட்டுப்பார்* | லிங்கம் | தமிழ் |  |
| *துனிச்சல்* | வினோத் | தமிழ் |  |
| *ஈடு ஜோடு* | தெலுங்கு |  |  |
| 2011 | *மகான் கணக்கு* | ஜீவா | தமிழ் |
| 2012 | *அஜந்தா* | தமிழ் / தெலுங்கு |  |
| *ஸ்வராஞ்சலி* | ஜீவா | கன்னடம் |  |
| 2013 | *ஜன்னல் ஓரம்* | ஜஸ்டின் | தமிழ் |
| 2014 | *மீகாமன்* | டி.எஸ்.பி கார்த்திக் விஸ்வநாத் ஐ.பி.எஸ் (மானிக்) | தமிழ் |
| 2017 | *ஸ்மக்லர்* | கன்னடம் |  |
| 2019 | *சிம்பா* | தீபக் | தமிழ் |
| *கைதி* | டிப்ஸ் | தமிழ் |  |
| 2020 | *மனே நம்பர் 13* | நிஷோக் | கன்னடம் |
| *13 ஆம் எண் வீடு* | நிஷோக் | தமிழ் |  |
# உமாசங்கரி

**உமா** என்பவர் இந்திய திரைப்பட நடிகை ஆவார்.
# உமாசங்கரி

## தொழில்

இவர் 2006 ஆம் ஆண்டில், சிபிராஜுக்கு ஜோடியாக சக்தி சிதம்பரத்தின் *கோவை பிரதர்ஸ்* படத்தில் தோன்றினார். அதில் சத்தியராஜின் மருமகளாக நடித்தார். மேலும் புதுமுகங்களுடன் *தொடாமலே* என்னும் படத்தில் நடித்தார். சிக்கம்மா (புகழ்பெற்ற தமிழ் தொலைக்காட்சி த் தொடரான "சித்தி" இன் கன்னட மறு ஆக்கம்) மற்றும் வள்ளி ( புதிய தமிழ் தொலைக்காட்சித் தொடர்) போன்ற சில தொடர்களிலும் இவர் நடித்தார்.
# உமாசங்கரி

## தனிப்பட்ட வாழ்க்கை

கன்னட திரையுலகின் வணிக இயக்குனரான டி. இராஜேந்திர பாபு மற்றும் நடிகை சுமித்ரா ஆகியோருக்கு உமா பிறந்தார். இவரது தங்கை, நட்த்திரா, 2011 இல் *டூ* என்ற படத்தில் அறிமுகமானார். இவர் படங்களில் நடிப்பதபடி, இந்திரா காந்தி திறந்த பல்கலைக்கழகத்தில் பி.ஏ., ஆங்கில இலக்கியம் பயின்றார்.  
இவர் இறுதியில் 2006 சூன் 15 அன்று பெங்களூரில் மென்பொருள் பொறியாளராக உள்ள எச். துஷ்யந்தை மணந்தார். அதன்பிறகு வேறு எந்த படங்களிலும் நடிக்க ஒப்புக்கொள்ளவில்லை.
# உமாசங்கரி

## திரைப்படவியல்

| 2000 | *வீரநடை* | பூமயில் | தமிழ் |
| --- | --- | --- | --- |
| *வானவில்* | உமா | தமிழ் |  |
| 2001 | *அம்மோ பொம்மா* | லட்சுமி | தெலுங்கு |
| *கலகலப்பு* | மினி | தமிழ் |  |
| *நவ்வுத்து பாதகலிரா* | சரளா | தெலுங்கு |  |
| *கடல் பூக்கள்* | கயல் | தமிழ் |  |
| 2002 | *குபேரன்* | கௌரி | மலையாளம் |
| *வசந்தமாலிகா* | நந்தினி | மலையாளம் |  |
| *திலகம்* | மாயா | மலையாளம் |  |
| 2003 | *சொக்கத்தங்கம்* | மரகதம் | தமிழ் |
| *சூரி* | ரிஷாபா / பிரியா | தமிழ் |  |
| *விகடன்* | காவேரி | தமிழ் |  |
| *சபலம்* | கிரேசி | மலையாளம் |  |
| *கல்யாண ராமுடு* | கல்யாணியின் சகோதரி | தெலுங்கு |  |
| 2004 | *தென்றல்* | தாமரைச்செல்வி | தமிழ் |
| *ரைட்டா தப்பா* | விஜி | தமிழ் |  |
| *ஈ ஸ்னேஹதீரத்து* | காயத்ரி | மலையாளம் |  |
| *சுவாமி* | சீதா,
கீதா | தெலுங்கு |  |
| 2005 | *அமுதே* | வினயா | தமிழ் |
| *செல்வம்* | தென்றல் | தமிழ் |  |
| 2006 | *உப்பி தாதா எம்.பி.பி.எஸ்* | டாக்டர் உமா / சின்னு | கன்னடம் |
| *லட்சுமி* | சுவாதி | தெலுங்கு |  |
| *கோவை பிரதர்ஸ்* | கணேசின் சகோதரி | தமிழ் |  |
| *தொடாமலே* | மஞ்சு | தமிழ் |  |
| *இலக்கணம்* | கயல்விழி | தமிழ் |  |
| *கள்ளரால்லி ஹூவாகி* | நூர் ஜஹான் | கன்னடம் |  |
| *அடைக்கலம்* | தமீஷ் | தமிழ் |  |
| 2007 | *மணிகண்டா* | லட்சுமி மணிகண்டன் | தமிழ் |
| *ரசிகர் மன்றம்* | பாரதி | தமிழ் |  |
| 2012-2013 | *சிக்கம்மா* | கன்னடம் | தொலைக் காட்சித் தொடர் |
| *வள்ளி* | வள்ளி | தமிழ் |  |
# பாண்டி ரவி

**பாண்டி ரவி** (*Pondy Ravi*) என்பவர் ஒரு இந்திய நடிகர் ஆவார். இவர் முதன்மையாக தமிழ் படங்களில் பணியாற்றுகிறார். இவர் அறுபதுக்கும் மேற்பட்ட படங்களில் நடித்துள்ளார். *அலைபாயுதே* (2000), *மின்னலே* (2001), *காக்க காக்க* (2003) உள்ளிட்ட பல படங்களில் இவர் காவல் அதிகாரியாக நடித்துள்ளார். இவர் ஆங் லீயின் *லைஃப் ஆஃப் பை* (2013) க்கான கலைக்காணலுக்குச் சென்றார். படத்தில், போக்குவரத்தை ஒழுங்குபடுத்தும் அமைதியான போலீஸ் அதிகாரியாக நடித்தார். *செம்பி* என்ற பெயரில் சாமிதா (2008) என்ற படத்தில் இவர் முக்கியக் கதாபாத்திரத்தில் நடித்தார்; படம் குறைந்த அரங்குகளில் வெளியானது.  
நடிப்பு தொழில் அல்லாமல், ரவி ஒரு காணொளி ஆய்வகத்தை நிர்வகிக்கிறார். இது புதுச்சேரியில் படமாக்கப்படும் படங்களுக்கு பயன்படுகிறது.
# பாண்டி ரவி

## தனிப்பட்ட வாழ்க்கை

இவரது தந்தை நெய்வேலியில் நாடகக் கலைஞராக இருந்தவர்.
# பாண்டி ரவி

## திரைப்படவியல்

| 1999 | *ஜோடி* | பத்திரிகையாளர் |  |
| --- | --- | --- | --- |
| 2000 | *அலைபாயுதே* | காவல்துறை அதிகாரி |  |
| 2001 | *தீனா* |  |  |
| *மின்னலே* | ரவி |  |  |
| *சிட்டிசன்* |  |  |  |
| 2002 | *ரமணா* |  |  |
| 2003 | *சேனா* | பாண்டி |  |
| *காக்க காக்க* | காவல்துறை அதிகாரி |  |  |
| *சூரி* | சூர்யாவின் நண்பர் |  |  |
| 2004 | *கில்லி* |  |  |
| *மச்சி* | நாராயணனின் அனியாள் |  |  |
| 2008 | *சாமிடா* | சாமி | செம்பி என்று குறிப்படப்பட்டுள்ளது |
| 2012 | *லைப் ஆப் பை* | போக்குவரத்து போலீஸ் அதிகாரி | ஆங்கில படம் |
| 2013 | *தகராறு* | காவல்துறை அதிகாரி |  |
| 2014 | *ஜில்லா* | காவல்துறை அதிகாரி |  |
| *பூஜை* | அண்ணா தாண்டவத்தின் அடியாள் |  |  |
| *ஒரு ஊர்ல ரெண்டு ராஜா* | காவல்துறை அதிகாரி |  |  |
| *மீகாமன்* | யாகுப் |  |  |
| 2015 | *என்னை அறிந்தால்* |  |  |
| *வஜ்ரம்* | காவல்துறை அதிகாரி |  |  |
| 2016 | *தமிழ்செல்வனும் தனியார் அஞ்சலும்* |  |  |
| 2018 | *காலக்கூத்து* |  |  |
| 2019 | *சத்யா* | வீரசிங்கம் | தொலைக்காட்சித் தொடர்; இவருக்கு பதிலாக 'பொராலி' திலீபன் |
| *நட்பே துணை* | அப்துல் மரக்காயர் |  |  |
| *சங்கத்தமிழன்* | சஞ்சயின் உதவியாளர் |  |  |
| 2020 | *தீர்ப்புகள் விற்கப்படும்* | } |  |
# குடகு இரவு தவளை

***நைக்டிபேட்ராச்சசு சாங்டிபாலுசிரிசு (Nyctibatrachus sanctipalustris)*** என்பது **குடகு இரவு தவளை** (*Coorg night frog*) அல்லது புனித சதுப்புநில சுருக்கத் தவளை ஆகும். இது இந்தியாவில் உள்ள தவளைக் குடும்பத்தில் நைக்டிபேட்ராச்சிடே குடும்பத்தினைச் சார்ந்தது. இதனுடைய சிற்றினப் பெயரானது, இலத்தீன் மொழியில் "பரிசுத்த சதுப்புநிலத்தினை” குறிக்கிறது. இது காவிரியின் (ஆறு) புனிதப் பகுதியான குடகில் காணப்படுகிறது.
# குடகு இரவு தவளை

## பரவலும் வாழிடமும்

*நைக்டிபேட்ராச்சசு சாங்டிபாலுசிரிசு* இந்தியாவில் மேற்குத் தொடர்ச்சி மலையில் மட்டுமே காணப்படும் அகணிய உயிரியாகும். அனைத்து தவளைகளும் கர்நாடக மாநிலத்திற்குள் மட்டுமே சேகரிக்கப்பட்டுள்ளது.
# விக்கிப்பீடியா:Statistics/April 2021

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# உதயராஜ்

**உதயராஜ்** (*Udayaraj*) என்பவர் ஒரு இந்திய நடிகர் ஆவார். இவர் குழந்தை நட்சத்திரமாக பணியாற்றியுள்ளார். இவர் *நிலா காலம்* (2001) படத்தில் நடித்த பாத்திரத்துக்காக சிறப்பாக அறியப்படுகிறார்.
# உதயராஜ்

## தொழில்

குழந்தை நட்சத்திரமாக பல படங்களில் நடித்த பிறகு, உதயராஜ் தொலைக்காட்சி திரைப்படமான *நிலா கலாம்* (2001) படத்தில் புலி என்ற பாத்திரத்தில் நடித்து புகழ் பெற்றார். *தி இந்து* பத்திரிகையின் ஒரு விமர்சகரால் இவரது நடிப்பு பாராட்டப்பட்டது. இப்படத்தில் நடித்ததற்காக சிறந்த குழந்தை நட்சத்திரத்துக்கான தேசிய திரைப்பட விருது இவருக்கு வழங்கப்பட்டது. உதயராஜ் *திருடா திருடி* (2003) படத்தில் நடித்தார். *திருமலை* (2003) இல் விஜய்யின் நண்பர்களில் ஒருவராக உதயராஜ் நடித்தார். 2010 ஆம் ஆண்டில், அதர்வாவின் நண்பர்களில் ஒருவராக *பாணா காத்தாடி* மூலம் வயதுவந்த நடிகராக அறிமுகமானார். படத்திற்குப் பிறகு, இவர் விஜய் தொலைக்காட்சியின் *கலக்கப் போவாது யாருவில்* உதவி இயக்குநராக வேலைக்குச் சென்றார். ஸ்ரீ பிரியங்கா நடித்த குறைந்த செலவில் தயாரான வந்தா *மல* படத்தில் இவர் ஒரு கதாபாத்திரத்தில் நடித்தார். ராம் நிஷாந்த் நடிக்கும் பெயரிடப்படாத படத்தில் இவர் நடிக்க உள்ளார்.
# உதயராஜ்

## தனிப்பட்ட வாழ்க்கை

இவர் மே 2018 இல் ஜனனியை மணந்தார்.
# உதயராஜ்

## திரைப்படவியல்

; படங்கள்  
- *குறிப்பில் எதுவும் குறிப்பிடப்படாத, எல்லா படங்களும் தமிழ் படங்களாகும்.*  
| 1993 | *கருப்பு வெள்ளை* |  |  |
| --- | --- | --- | --- |
| 1994 | *வீரமணி* | கண்ணன் |  |
| 1996 | *கோயமுத்தூர் மாப்ளே* | இளம் பாலு |  |
| 2000 | *கூடி வாழ்ந்தால் கோடி நன்மை* | குத்துச்சண்டை வீரர் கிருஷ்ணனின் மகன் |  |
| *டபுள்ஸ்* | விவேக்கின் மகன் |  |  |
| 2001 | *நிலா காலம்* | புலி (பாலசுப்பிரமணியம்) |  |
| *12 பி* | வோல்ட் |  |  |
| 2003 | *திருடா திருடி* | சுவரொட்டிகளை ஒட்டும் குறும்பு பையன் |  |
| *திருமலை* | சுமா |  |  |
| *சூரி* | கள்ளத்தனமான திரைப்பட நுழைவுச்சீட்டு விற்பவர் |  |  |
| 2005 | *டான்சர்* | குட்டியின் நண்பர் |  |
| 2006 | *தீண்ட தீண்ட* | வண்டு |  |
| 2007 | *ஆலிவர் ட்விஸ்ட்* | மலையாள படம் |  |
| 2010 | *பானா கத்தாடி* | ரமேஷின் நண்பர் |  |
| 2015 | *வந்தா மல* |  |  |
| 2018 | *வினை அறியார்* |  |  |
| 2019 | *கைதி* | கல்லூரி மாணவர் |  |
| 2021 | *மாஸ்டர்* | கைதி | } |  
; தொலைக்காட்சி  
- *மர்மதேசம் விடாது - கருப்பு* மணியாக
- *கனா காணும் காலங்கள்* வாகன புழுதுபார்ப்பவராக (பருவம் 1)
- *வசந்தம்*  
; வலைத் தொடர்  
- *வெள்ளை ராஜா* (2018) போதைப்பொருள் கடத்துபவர்
# உதயராஜ்

## விருதுகள் மற்றும் பரிந்துரைகள்

| 2000 | தேசிய திரைப்பட விருதுகள் | சிறந்த குழந்தை நட்சத்திரம் | *நிலா காலம்* | } |
| --- | --- | --- | --- | --- |
# பத்மலதா

**பத்மலதா** என்பவர் இந்திய பின்னணிப் பாடகர் ஆவார். இவர் தமிழ்நாட்டின் சென்னையில் பிறந்தார். *தனி ஒருவன்* திரைப்படத்தின் "கண்ணாலே கண்ணாலே" பாடல் தொகுப்பு வெளியாகி தரவரிசையில் முதலிடத்தைப் பிடித்த பிறகு இவர் புகழ் பெற்றார். இவர் தமிழில் "கண்ணாலை கண்ணாலே" மற்றும் "காதலே காதலே" போன்ற பாடல்களுக்காவும், தெலுங்கில் "பரேஷானுரா", "சூசா சூசா", "சாலி காலி சூடுடு" மற்றும் "காந்தாரி யாரோ" ஆகிய பாடங்களுக்காக அறியப்படுகிறார்.
# பத்மலதா

## இசைத்தொகுப்பு தரவுத்திரட்டு

| 2002 | *தென்னவன்* | வட்ட வட்ட | தமிழ் | யுவன் சங்கர் ராஜா |
| --- | --- | --- | --- | --- |
| 2004 | *அழகேசன்* | ஜிந்த ஜினக்கு ஜிந்தா | தமிழ் | தேவா |
| Kala Kalavena |  |  |  |  |
| *காதல் திருடா* | ஒரு வார்த்தை | தமிழ் | பரணி |  |
| 2008 | *பௌர்ணமி (தமிழ் மொழிமாற்றம்)* | பூவையா தேவதையா | தமிழ் | தேவி ஸ்ரீ பிரசாத் |
| 2010 | *குடு குடு குஞ்சம்* | டோரா வயசு சின்னதி (மறுகலவை) | தெலுங்கு | வீரு கே. |
| 2013 | *குட்டிப் புலி* | அருவாக்காரன் | தமிழ் | ஜிப்ரான் |
| *நய்யாண்டி* | இனிக்க இனிக்க | தமிழ் | ஜிப்ரான் |  |
| 2014 | *அமர காவியம்* | ஏதேதோ எண்ணம்வந்து | தமிழ் | ஜிப்ரான் |
| Thaagam Theerea |  |  |  |  |
| 2015 | *உத்தம வில்லன்* | காதலாம் கடவுள்முன் | தமிழ் | ஜிப்ரான் |
| முத்தரசன் கதை | தமிழ் |  |  |  |
| கானுகே பாண்டு மல்லி | தெலுங்கு |  |  |  |
| *சோன்பப்டி* | ஏய் சாக்லேட்டுகள் | தமிழ் | தனராஜ் மிணிக்கம் |  |
| *இன்று நேற்று நாளை* | காதலே காதலே | தமிழ் | ஹிப்ஹாப் தமிழா |  |
| *ஆரஞ்சு மிட்டாய்* | பயணங்கள் தொடருதே | தமிழ் | ஜஸ்டின் பிரபாகரன் |  |
| *தனி ஒருவன்* | கண்ணால கண்ணால | தமிழ் | ஹிப்ஹாப் தமிழா |  |
| 2016 | *அரண்மனை 2* | மாயா மாயா | தமிழ் | ஹிப்ஹாப் தமிழா |
| *கலாவதி 2* | கலா ஓ கலா | தெலுங்கு | ஹிப்ஹாப் தமிழா |  |
| *ஒரு நாள் கூத்து* | பட்டை போடுங்க  
அழியே அழகே | தமிழ் | ஜஸ்டின் பிரபாகரன் |  |
| *துருவா* | சூசா சூசா | தெலுங்கு | ஹிப்ஹாப் தமிழா |  |
| Pareshanuraaa |  |  |  |  |
| *ஜெண்டில்மேன்* | சாலி காலி சூடுடு | தெலுங்கு | மணிசர்மா |  |
| 2017 | *மொட்ட சிவா கெட்ட சிவா* | ஹர ஹர மகாதேவகி | தமிழ் | அம்ரீஷ் கணேஷ் |
| ஆடலுடன் பாடலைக் கேட்டு | தமிழ் |  |  |  |
| *8 தோட்டாக்கள்* | அந்தி சாயும் நேரம் | தமிழ் | சுந்தரமூர்த்தி கே. எஸ் |  |
| *கவண்* | தீராத விளையாட்டுப் பிள்ளை | தமிழ் | ஹிப்ஹாப் தமிழா |  |
| **'மகளிர் மட்டும்**' | காந்தாரி யாரோ | தமிழ் | ஜிப்ரான் |  |
| டைம்பாசுக்கோசரம் |  |  |  |  |
| ஜெயதேவ் | நுவ்வுண்டிப்போ | தெலுங்கு | மணிசர்மா |  |
| *வல்லதேசம்* | வா தனிமையில் | தமிழ் | எல். வி. முத்துக்குமாரசாமி மற்றும் கே. ஆர். சுந்தர் |  |
| 2018 | *கலகலப்பு 2* | கிருஷ்ணா முகுந்தா | தமிழ் | ஹிப்ஹாப் தமிழா |
| *அக்னயதவாசி* | ஸ்வாகதம் கிருஷ்ணா | தெலுங்கு | அனிருத் ரவிச்சந்திரன் |  |
| *கிருஷ்ணார்ஜுண யுத்தம்* | தானே வச்சிந்தனா | தெலுங்கு | ஹிப்ஹாப் தமிழா |  |
| *தேவதாஸ்* | சேட்டு கிண்டா டாக்டர் | தெலுங்கு | மணிசர்மா |  |
| *திமிரு புடிச்சவன்* | கண்ணாடி | தமிழ் | விஜய் ஆண்டனி |  |
| 2019 | தடம் | இணையே | தமிழ் | அருண் ராய் |
| 2021 | மாறா | தீராந்தி | தமிழ் | ஜிப்ரான் |
# பத்மலதா

## பிற பணிகள்

| 2017 | சா ரீ கா மா பா லில் சாம்ப்ஸ் | தமிழ் | கிராண்ட் ஜூரி பேனல் |
| --- | --- | --- | --- |
# எண்ணிம பிரேத பரிசோதனை

**எண்ணிம பிரேத பரிசோதனை** (*Digital autopsy*) என்பது பாதிப்பில்லா பிரேதப் பரிசோதனையாகும். இதில் வரியோட்டவழிக் கணித்த குறுக்குவெட்டு வரைவி (சி.டி) அல்லது காந்த அதிர்வு அலைவு வரைவு (எம்ஆர்ஐ) வருடி உள்ளிட்ட எண்ணிம முப்பரிமாண படத் தொழில்நுட்பம் மூலம் மனித உடலின் மெய் நிகர் ஆய்வுக்காக முப்பரிமாண படங்களை உருவாக்குதலாகும்.  
எண்ணிம பிரேத பரிசோதனை என்பது எண்ணிம கருவிகளைக் கொண்டு கணினிமயமாக்கப்பட்ட சூழலில் பிரேத பரிசோதனை நடத்துவதாகும். எண்ணிம மயமாக்கலின் முதல் படி இறந்தவரிடமிருந்து மூல தரவு படங்களை வழங்கும் மருத்துவ இமேஜிங் முறைகளுடன் தொடங்குகிறது. கணினிமயமாக்கப்பட்ட டோமோகிராபி (சி.டி மின்வருடி) மற்றும் காந்த அதிர்வு அலை வரைவு (எம்ஆர்ஐ) வருடி ஆகியவை மிகவும் பொதுவான முறைகள். முப்பரிமாண மருத்துவ காட்சிப்படுத்தல் என்பது 3 டி உடலை ஆராய்வதற்கும் எண்ணிம பிரேதப் பரிசோதனை செய்வதற்கும் எண்ணிம சூழலை வழங்கும் தொழில்நுட்ப செயல்முறையாகும்.  
எண்ணிம பிரேதப் பரிசோதனை என்ற வார்த்தையை 1985க்கு முன்னர் பழக்கத்தில் இல்லை. ஆய்வுக் கட்டுரைகளிலும் காண முடியாது. இருப்பினும், இதே போன்ற பல சொற்கள் உள்ளன: தனிப்பட்ட உறுப்புகளுக்கான பிரேதப் பரிசோதனை சி.டி ஸ்கேனிங் பயன்படுத்தி, வால்யூமெட்ரிக் கதிரியக்க ஸ்கேனிங், மெய் நிகர் பிரேதப் பரிசோதனை மற்றும் விர்டோப்சி.
# எண்ணிம பிரேத பரிசோதனை

## வரலாறு

முதன்முதலில் ஆவணப்படுத்தப்பட்ட எண்ணிம பிரேதப் பரிசோதனை ஒன்று 1980ஆம் ஆண்டில் ஜெர்மனியின் மெயின்சு பல்கலைக்கழக மருத்துவமனை நரம்பியல் கதிரியக்கத் துறையில் நடத்தப்பட்டது. இதில் 105 மனித மாதிரிகள் ஆய்வுக்கு உட்படுத்தப்பட்டன. இதில் இறந்து பிறந்த குழந்தைகளின் மாதிரிகள், கர்ப்பகாலம் 13 முதல் பிரசவத்திற்கு பிந்தைய மாதம் 18 வரை ஆய்வு செய்யப்பட்டது. அப்போதிலிருந்து 2டி சிடி ஸ்கேன் படங்களின் பயன்பாட்டிலிருந்து படிப்படியாக பல்படி-பிளானர் புனரமைப்புகளின் (எம்.பி.ஆர்) இன்றைய தொழில்நுட்ப, உயர் வரையறை 3D பதிப்புவரை உருவாகியுள்ளது. ஆம்ஸ்டர்டமில் உள்ள கல்வி மருத்துவ மையத்தில் பண்டைய மம்மியாக்கப்பட்ட மாதிரிகள் குறித்து எண்ணிம 3 டி பரிசோதனையால் மனித மற்றும் விலங்கு உடற்கூறியல் மற்றும் நோயியலின் பல்வேறு அம்சங்கள் 1998ஆம் ஆண்டில் வெற்றிகரமாக ஆய்வு செய்யப்பட்டன. அன்றிலிருந்து இதேபோன்ற ஆய்வுகள் பிரித்தானிய அருங்காட்சியகத்தில் செய்யப்பட்டுள்ளன. சி.டி.கதிரியக்கத் துழாவப்பட்ட பட முறையினைப் பயன்படுத்தி பிணப்பதனத்திலிருந்து பெறப்பட்ட துழாவற்பட தரவுகளின் எண்ணிம 3 டி பகுப்பாய்வு, கர்ணக் கோயிலில் மந்திரம் சொல்பவர்கள் முகங்கள் உட்படக் காட்சிப்படுத்த உதவியது. இந்த தொழில்நுட்பம் எம்பாமிங் மற்றும் அடக்கம் செயல்முறைகள் குறித்த பரந்த தகவல்களையும் வழங்கியுள்ளது. ஆஸ்திரேலியாவில் 2009 ஆம் ஆண்டில், விக்டோரியன் புதர் தீவிபத்தின் போது டி.வி.ஐ செயல்முறையின் 2 ஆம் கட்டத்தின் போது விஐபிஎம், சிடி ஸ்கேனிங் மற்றும் டிஐகோம் தரவின் எண்ணிம பகுப்பாய்வு வெற்றிகரமாகப் பயன்படுத்தப்பட்டது. அணைத்து இறந்த உடல்களும் சிதறிய எச்சங்களும் குறிப்பிட்ட நெறிமுறைகளைப் பயன்படுத்தி சி.டி. வருடி எடுக்கப்பட்டு பகுப்பாய்வு செய்யப்பட்டன. எண்ணிம பரிசோதனை மனிதரல்லாத எச்சங்களின் இருப்பைப் பிரிக்க உதவியது மட்டுமல்லாமல், கடுமையான சிதைவுற்ற உடல்களை அடையாளம் காண்பதில் பயனுள்ளதாகவும் இருந்தது.  
எண்ணிம பிரேதப் பரிசோதனையானது தற்பொழுது சுவிட்சர்லாந்து, அமெரிக்க ஐக்கிய நாடுகள், ஐக்கிய ராஜ்யம், மலேசியா, ஜப்பான் உள்ளிட்ட பல நாடுகளில் வெற்றிகரமாகப் பயன்படுத்தப்படுகிறது. கதிரியக்க வல்லுநர்கள் இதை வண்ணமயமான முப்பரிமாண காட்சிகளை வழங்காத பிரேதப் பரிசோதனை கணினி டோமோகிராபி (பிஎம்சிடி) என்று அழைக்கின்றனர். சுவிட்சர்லாந்தில், இது விர்டோப்ஸி (மெய் நிகர் பிரேதப் பரிசோதனை) என்று அழைக்கப்படுகிறது. நோயியல் நிபுணர்கள் (தடயவியல் நோயியல் வல்லுநர்கள்) இந்த செயல்முறையை எண்ணிம பிரேதப் பரிசோதனை என்கின்றனர்.
# எண்ணிம பிரேத பரிசோதனை

## கருத்து

தடயவியல் பிணக்கூறு ஆய்வு அல்லது பிரேதப் பரிசோதனை இறப்பிற்கான காரணங்களை அறிய, இறப்பானது திடீர் என நிகழ்ந்ததா, எதிர்பாராத, வன்முறை காரணமாக நிகழ்ந்ததா, இறப்பிற்குக் காரணமாகப் போதைப்பொருள் உள்ளதா, அல்லது சந்தேகத்திற்கிடமான மரணங்கள் நிகழும் போது காரணத்தைக் கண்டறிவதை உள்ளடக்கியது. எண்ணிம பிரேதப் பரிசோதனையும் வழக்கமான ஓர் பிரேதப் பரிசோதனையைப் போலவே உடற்கூறு ஆய்வினை மேற்கொள்ளாமல் அதே புலனாய்வு கேள்விகளுக்கு பதிலளிக்க முயல்கிறது.  
நடைமுறையில் உள்ள பிரேதப் பரிசோதனையின் போது ஏற்படும் சில சிக்கல்களைச் சமாளிக்க எண்ணிம பிரேதப் பரிசோதனை நடைமுறைக்கு வந்தது. வழக்கமான பிரேதப் பரிசோதனையின் முக்கிய சிக்கல்கள்:  
- துண்டிக்கப்பட்ட உடலைப் பாதுகாப்பதுடன், அழிவு மற்றும் மாசு இல்லாத நடைமுறைகளுடன் சேகரிப்பது சாத்தியமில்லை.
- சில உடல் பகுதிகளில் தரவு கையகப்படுத்தல் சாத்தியமற்றது, குறிப்பாக விபத்து காரணமாகச் சிதைவுற்ற திசுக்கள், உடல் பகுதிகள்
- ஆதாரங்களின் பார்வையாளர்-சுயாதீன ஆவணங்கள் கிடைக்கவில்லை
- இறந்தவர், உறவினர்கள் மற்றும் மதக் கடமைகளிலிருந்து உடலினை கையகப்படுத்தல்
- பேரழிவுகளின் போது மெதுவான மற்றும் முழுமையற்ற தரவு கையகப்படுத்தல்  
மேலே குறிப்பிட்ட சிக்கல்களுக்கு எண்ணிம பிரேதப் பரிசோதனை ஒரு சிறந்த தொழில்நுட்ப தீர்வாகும். சி.டி அல்லது எம்.ஆர்.ஐ வருடிககள் போன்ற மருத்துவ உருவவரைவு முறைகளைப் பயன்படுத்துவதால் இறந்தவரின் உடலில் எந்தவொரு பாதிப்பினையும் ஏற்படுத்தாமல், மாசுபடுத்தாமல், உடலை ஆய்விற்காக அறுவை மூலம் பிரிக்காமல் மேற்கொள்ளவல்லது. இது இந்த நடைமுறையின் படியாகும். மேலும், இந்த படங்களை மென்பொருள் செயலாக்கத்துடன் காட்சிப்படுத்தப்படுகிறது. கடினமான பகுதிகளிலிருந்து உடற்கூறியல் கண்ணோட்டத்திலும் உடலினை கண்ணியமாகப் பயன்படுத்தித் தரவைப் பெறுவது இரண்டாவது படியாகும். கணினியில் உள்ள எண்ணிம உடல்களைப் பல முறை ஆய்விற்கு உட்படுத்தலாம். கிடைக்கக்கூடிய உருவத்தினை பல்வேறு ஊடகங்களிலும் (புகைப்படம், திரைப்படம் போன்றவை) பயன்படுத்தி ஆய்வு செய்யலாம்). வழக்கமான பிரேதப் பரிசோதனையில் எடுத்துக்கொள்ளும் நேரத்தை இந்நடைமுறையுடன் ஒப்பிடுகையில், விரைவான மதிப்பீடு இம்முறையில் கிடைக்கிறது.  
இருப்பினும், எண்ணிம பிரேதப் பரிசோதனையில் செயல்முறைப் படுத்துவதில் வரம்புகள் உள்ளன. ஊடுகதிர் மற்றும் காந்தப்புலங்களை (சி.டி மற்றும் எம்.ஆர்.ஐ) அடிப்படையாகக் கொண்ட மருத்துவ உருவவரைவு முறைகளில் வழங்கப்படும் தரவு இந்த தொழில்நுட்பங்களால் நாம் பதிவு செய்யக்கூடியவற்றைக் கட்டுப்படுத்துகிறது. காட்சிப்படுத்தல் மென்பொருளில் உருவகப்படுத்தப்பட்டதை ஒப்பிடுகையில், உட்புற உடல் உறுப்புகளின் உண்மையான நிறம் மற்றும் இறந்தவர்களில் அவற்றின் மாற்றங்களில் மிகவும் வெளிப்படையான வேறுபாடுகள் தெரிகின்றன. இந்த தொழில்நுட்ப தீர்வின் புதுமை ஒரே சந்தர்ப்பங்களில் வெவ்வேறு நிபுணர்களிடையே அறிக்கைகளின் நிலைத்தன்மை குறித்த ஆய்வுகளுக்கு போதுமான நேரம் கொடுக்கவில்லை. மேலும், எண்ணிம பிரேதப் பரிசோதனையின் செல்லுபடியாகும் தன்மை குறித்து சில ஆய்வுக் கட்டுரைகள் வெளியாகியுள்ளன.
# எண்ணிம பிரேத பரிசோதனை

## தொழில்நுட்பம்

வரியோட்டவழிக் கணித்த குறுக்குவெட்டு வரைவு முறையானது எண்ணிம பிரேதப் பரிசோதனைக்கு மிகவும் பொருத்தமான பொதுவான உருவவரைவு முறையாகும். இறந்தவரைப் பகுப்பாய்வு செய்வது உருவத் தரவை பெற சி.டி. குருதிக் குழாய் வரைவு பயன்படுத்தப்படுகிறது. இந்த முறைகளில் வெளியீடு நிலையான படக் கோப்புகளாகும் (DICOM கோப்புகள்). ஒவ்வொரு படமும் 5 மிமீ தடிமன் உள்ளது, எனவே முழு உடல் வருடியபின் (மனித சராசரி உயரம் 175&nbsp;செ.மீ) மனித உடலின் 3500 படங்களை (துண்டுகள்) உருவாக்கி ஒரு தொகுதியாக ஒழுங்கமைக்கப்படுகிறது. பின்னர் இதனைப் பயன்படுத்தி இரு பரிமாண படங்களும் மனித உடலின் 3 டி திட்டத்தை உருவாக்குகின்றன. 3 டி மாதிரி ஆர்ஜிபிஏ பரிமாற்ற செயல்பாடு மூலம் வண்ணமயமான மாதிரிக்கு மாற்றப்படுகிறது. இந்த 3 டி மாதிரியைக் கையாளுவதும் அனைத்தையும் காட்சிப்படுத்தலும் படச் செயலாக்க அம்சங்களும் எண்ணிம பிரேதப் பரிசோதனை செய்வதற்கான எண்ணிம கருவிகளில் உள்ளடக்கியுள்ளது. இந்த அம்சங்கள் மூலம் நோயியல் நிபுணர், முழு உடலையும் ஆராய்தல், அல்லது சந்தேகிக்கூடிய உடல் பகுதிகள் மற்றும் உறுப்புகளை வெவ்வேறு கோணங்களில் ஆய்வு செய்ய உதவுகின்றன. படச் செயலாக்க வழிமுறைகள் தோல், தசை மற்றும் எலும்புகள் போன்ற உடல் திசுக்களின் அடுக்குகளைப் பிரித்தறிய உதவுகின்றன. மேலும், காற்று போன்ற குறைந்த அடர்த்தி பொருள்களையும், உலோகம் போன்ற புறப்பொருட்களையும் (உயர் அடர்த்தி பொருள்களையும்) முப்பரிமாண உடலில் குறிக்கவும் பார்க்கவும் முடியும். உதாரணமாக, உள் புழை அல்லது குடல்கள் போன்ற காற்று (உள்ளே) உள்ள உறுப்புகளை மற்ற பகுதிகளிலிருந்து பிரிக்கலாம் அல்லது துப்பாக்கிச் சூட்டுக் காயங்கள் காரணமாக உடலில் உள்ள குண்டுகளின் எச்சங்களைக் காணலாம்.
# எண்ணிம பிரேத பரிசோதனை

## பிரேத பரிசோதனை நடத்துதல்

எண்ணிம பிரேதப் பரிசோதனை முறையில் தொடர்புடைய மீதரவுகளுடன் வழக்கைப் பதிவு செய்வதன் மூலம் செயல்முறை தொடங்குகிறது. பாதுகாப்பு, பிரேதத்தைக் கையாளுதல் மற்றும் உடலின் நிலை காரணமாக சவக்கிடங்குகளுக்கு அருகிலே எண்ணிமப் பிரேதப் பரிசோதனை நிலையத்தினை நிறுவி சோதனை செய்தல் வசதியானது. இறந்த உடலின் மாற்றங்களுக்கு ஏற்ப மாற்றங்களுடன் உடலானது வருடப் படும் (ஸ்கேன் செய்யப்படும்). உயிருடன் உள்ள உடலுடன் இறந்த உடலை ஒப்பிடுகையில் இறந்தவர்களின் உடலிருந்து வெளிவரும் கதிர்வீச்சில் வேறுபாடுகள் உள்ளன. வருடியின் திறனைப் பொறுத்து இச்செயலுக்கு 5 முதல் 10 நிமிடங்கள் வரை ஆகலாம். வருடியின் நிறைவில் படங்கள் DICOM கோப்புகளாக (முழு உடல் வருடலில் சுமார் 3500 கோப்புகள்) காட்சிப்படுத்தல் செயல்முறைக்கு அனுப்பப்படும். இறுதியில் ஒரு வண்ணமயமான முப்பரிமாண மெய் நிகர் உடலாக்கப்படும். இது எண்ணிம கருவிகளைக் கொண்டு நேர்மறை அல்லது எதிர்மறை காரணங்களைக் கண்டுபிடிக்கலாம். முப்பரிமாண ஆய்வுடன் செயல்முறை முடிந்து விடுவதில்லை. இம்முறையில் கண்டுணர்ந்தது பல்லூடக அறிக்கையாக எண்ணிம முறையில் தயாரிக்கப்படும். இந்த அறிக்கையில் படங்களுடன் கூடிய அனைத்து உரை முடிவுகளும், பரிசோதனையின் போது எண்ணிம முறையில் பதிவு செய்யப்பட்ட திரைப்படமும் அடங்கும். இந்த அறிக்கை நீதிமன்றத்தில் பொதுவான சமர்ப்பிப்புக்கு மட்டுமல்ல, நீதிமன்றத்தில் சாட்சியாகவும் காண்பிக்கப்படும்.
# எண்ணிம பிரேத பரிசோதனை

## ஏற்றுக்கொள்வது

தடயவியல் விசாரணைகளின் சட்ட நடைமுறைகளாக எண்ணிம பிரேதப் பரிசோதனையை ஏற்றுக்கொண்ட நீதி அமைப்புகள் உலகம் முழுவதும் குறைவாகவே உள்ளன. இதில் முன்னோடியாக சுவிட்சர்லாந்து உள்ளது. வலுவான மத பின்னணி கொண்ட இஸ்ரேல் போன்ற நாடுகள் தடயவியல் உருவவரைவினை மாற்றாகவோ அல்லது பிரேதப் பரிசோதனை அறிக்கையுடன் இணைத்து ஏற்றுக்கொள்ளவோ இல்லை. இது வழக்குகள் மற்றும் ஆவணங்களின் பற்றாக்குறை காரணமாக இருக்கலாம். சில ஆராய்ச்சியாளர்கள் எண்ணிம பிரேதப் பரிசோதனையின் நம்பகத்தன்மையை வழக்கமான (நிலையான) பிரேதப் பரிசோதனையுடன் ஒப்பிட்டு மதிப்பீடு செய்ய முயன்றனர். நோய்க்கிருமி வழிமுறைகள் தொடர்பாக எண்ணிம பிரேதப் பரிசோதனை 68% துல்லியமானதாக உள்ளது.  
இங்கிலாந்தில், சுகாதாரத் துறையானது சவக்கிடங்கு அடிப்படையிலான உருவவரைவு மையங்களால் வழங்கப்படும் பிராந்திய சேவையின் அடிப்படையில் ஒருங்கிணைந்த தேசிய குறுக்கு வெட்டு பிரேதப் பரிசோதனை உருவவரைவு சேவைக்கான பரிந்துரைகளைப் பரிசீலித்து வருகிறது. மேலும், ராயல் கல்லூரி கதிரியக்கவியலாளர்களும், ராயல் கல்லூரி நோயியலாளர்களும் இங்கிலாந்தில் முதியவர்களின் பிரேதப் பரிசோதனையில் பிரேதப் பரிசோதனை குறுக்கு வெட்டு உருவவரைவினை தரப்படுத்த ஆவணம் ஒன்றைத் தயாரித்தனர்.
# களக்காடு சுருங்கிய தோல் தவளை

**களக்காடு சுருங்கிய தோல் தவளை** (*Kalakad wrinkled frog*) (*நைக்டிபாட்ராச்சசு வசந்தி*) எனும் தவளைச் சிற்றினம் இரவு தவளை குடும்பமான நைக்டிபேட்ராச்சிடேவினைச் சார்ந்தது. இது இந்தியாவின் மேற்குத் தொடர்ச்சி மலையில் மட்டுமே காணப்படுகிறது. இதன் இயற்கை வாழ்விடம் வெப்பமண்டல ஈரமான தாழ் நில காடுகள் ஆகும். இந்த இனம் வாழ்விடம் இழப்பால் அச்சுறுத்தப்படுகிறது.
# இராமராவ் இந்திரா

முனைவர் **இராமராவ் இந்திரா** (Ramarao Indira) (பிறப்பு 22 ஏப்ரல் 1952) கர்நாடகாவின் மைசூரில் வசிக்கும் ஓர் இந்திய சமூகவியலாளர் ஆவார். 42 ஆண்டுகளாக தனது பல்கலைக்கழக வாழ்க்கையில், சமூகவியல் துறையின் தலைவராகவும், சர்வதேச மையத்தின் இயக்குநராகவும், மைசூர் பல்கலைக்கழகத்தில் பெண்கள் ஆய்வு மையத்தின் கௌரவ இயக்குநராகவும் இருந்துள்ளார்.
# இராமராவ் இந்திரா

## வாழ்க்கை

இந்திரா தனது பள்ளி மற்றும் கல்லூரிக் கல்வியை மைசூரில் பயின்றார். 1972 இல் சமூகவியல் துறையில் ஆசிரியராக மைசூர் பல்கலைக்கழகத்தில் சேர்ந்தார். மேலும் 2014 ஆம் ஆண்டில் தனது மேலதிக கல்வி வரை இந்தத் துறையில் தொடர்ந்து கற்பித்தல் மற்றும் ஆராய்ச்சியில் ஈடுபட்டார்.
# இராமராவ் இந்திரா

## பணிகள்

இவர் தனது மக்களை மையமாகக் கொண்ட ஆராய்ச்சித் திட்டங்கள் மூலம் ஒரு ஆராய்ச்சி கலாச்சாரத்தை உருவாக்கினார். மேலும் சமூகம் சம்பந்தப்பட்ட கருப்பொருள்கள் குறித்த ஆய்வுகளை மேற்கொள்ள தலைமுறை மாணவர்களுக்கு பயிற்சியளித்தார். வன மேலாண்மை, பெண்கள் கல்வி, உள்ளூர் சுயராஜ்ய நிறுவனங்களில் பெண்களின் திறன்களை வளர்ப்பது போன்றவற்றில் பாலின பிரச்சினைகள் குறித்த தனது படைப்புகளுக்கு இவர் நன்கு அறியப்பட்டவர். முன்னணி கன்னட செய்தித்தாள்களில் சமூக கருப்பொருள்களை எழுதி வரும் ஒரு கட்டுரையாளரான இவரது முக்கிய படைப்புகளில் ஆசிரியராக இந்திய சமூகவியலில் ஆய்வுகள், பாலினம் மற்றும் இந்தியாவில் சமூகம் *(இரண்டு தொகுதிகள்)* ஆகியவையும், பெண்கள் மற்றும் கலாச்சாரம் மற்றும் ஆராய்ச்சி முறைகள், பெண்ணியம் போன்ற கருப்பொருள்கள் குறித்த பல கன்னட புத்தகங்களும் அடங்கும்.
# மீரா கோசாம்பி

**மீரா கோசாம்பி** (Meera Kosambi) (24 ஏப்ரல் 1939 - 26 பிப்ரவரி 2015) ஓர் இந்தியச் சமூகவியலாளர் ஆவார்.
# மீரா கோசாம்பி

## சுயசரிதை

புகழ்பெற்ற புத்திஜீவியும், வரலாற்றாசிரியரும், மொழியியலாளரும், புள்ளியியலாரும், கணிதவியலாளருமான தாமோதர் தர்மானந்தா கோசாம்பியின் இளைய மகளும், பௌத்த அறிஞரும் பாளி மொழி நிபுணருமான ஆச்சார்ய தர்மானந்த தாமோதர் கோசாம்பியின் பேத்தியும் ஆவார். இவரது தாயின் பெயர் நளினி கோசாம்பி (என்கிற 'மட்காவ்கர்) என்பதாகும். இவர் இஸ்டாக்ஹோம் பல்கலைக்கழகத்தில் சமூகவியலில் தனது முனைவர் பட்டத்தைப் பெற்றார். இந்தியாவில் நகர்ப்புற சமூகவியல் மற்றும் பெண்கள் ஆய்வுகள் குறித்த பல புத்தகங்களையும் கட்டுரைகளையும் எழுதியுள்ளார்.  
ஏறக்குறைய பத்தாண்டு காலமாக இவர் மும்பையின் எஸ்.என்.டி.டி மகளிர் பல்கலைக்கழகத்தில் பெண்கள் ஆய்வுகளுக்கான ஆராய்ச்சி மையத்தின் இயக்குநராகப் பணியாற்றினார். இவர் 19ஆம் நூற்றாண்டின் இந்திய பெண்ணியவாதி ரமாபாயுடன் பணியாற்றினார். அவரது எழுத்துக்களை தொகுத்து, திருத்தி, மராத்தியிலிருந்து மொழிபெயர்த்தார். இவர் தனது தாத்தா தர்மானந்தா தாமோதர் கோசாம்பியின் சுயசரிதையையும், அறிவார்ந்த எழுத்துக்களையும் மொழிபெயர்த்து வெளியிட்டுள்ளார்.
# மீரா கோசாம்பி

## இறப்பு

இவர் 2015 பிப்ரவரி 26 அன்று புனேவில் இறந்தார்.
# மீரா கோசாம்பி

## படைப்புகள்

- 1986 *Bombay in Transition : The Growth and Social Ecology of a Colonial City, 1880-1980*, Stockholm, Sweden: Almqvist & Wiksell International
- 1994 *Women's Oppression in the Public Gaze: an Analysis of Newspaper Coverage, State Action and Activist Response* (edited), Bombay: Research Centre for Women’s Studies, S.N.D.T. Women’s University
- 1994 *Urbanization and Urban Development in India*, New Delhi: Indian Council of Social Science Research
- 1995 *Pandita Ramabai’s Feminist and Christian Conversions : Focus on Stree Dharma-neeti*, Bombay: Research Centre for Women’s Studies, S.N.D.T. Women’s University
- 1996 *Women in Decision-Making in the Private Sector in India* (with Divya Pandey and Veena Poonacha), Mumbai: Research Centre for Women’s Studies, S.N.D.T. Women’s University
- 2000 *Intersections : Socio-Cultural Trends in Maharashtra* (edited), New Delhi: Orient Longman, New Delhi
- 2000 *Pandita Ramabai Through Her Own Words: Selected Works* (translated, edited and compiled) New Delhi; New York: Oxford University Press
- 2003 *Pandita Ramabai's American Encounter : The Peoples of the United States (1889)* (translated and edited), Bloomington: Indiana University Press.
- 2007 *Crossing Thresholds: Feminist Essays in Social History*, Ranikhet: Permanent Black
- 2011 *Nivedan: The Autobiography of Dharmanand Kosambi*, trans. by Meera Kosambi. Ranikhet: Permanent Black.
- 2012 *Women Writing Gender* (edited, translated and with an introduction), Ranikhet: Permanent Black,
- 2013 *Dharmanand Kosambi: The Essential Writings*, ed. by Meera Kosambi. Orient Blackswan.
# கே. எம். ராஜேஷ்

**கே. எம். ராஜேஷ்** (*K. M. Rajesh *) ஓர் இந்திய அரசியல்வாதி ஆவார்.இவர் கேஆர்பி கல்விநிறுவனங்களின் தாளாளரும் ஆவார். இவர் கடத்த 2010 ஆம் ஆண்டு முதல் திமுகவில் உறுப்பினராக உள்ளார்.தற்போது 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் சங்ககிரி சட்டமன்றத் தொகுதியிலிருந்து, திராவிட முன்னேற்றக் கழகத்தின் கட்சியின் சார்பில் போட்டியிடவுள்ளார்.
# கே. எம். ராஜேஷ்

## கட்சி பதவி

- 2012ம் - திமுக சேலம் ஒருங்கிணைந்த மாவட்டத்தின் மாவட்ட இளைஞரணி அமைப்பாளர்
- 2015 - திமுக சேலம் மேற்கு மாவட்ட இளைஞரணி அமைப்பாளர்
- 2018 - திமுக சங்ககிரி ஒன்றிய பொறுப்பாளர்
# ஒல்லியான தவளை

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | நீர்நில வாழ்வன |
| வரிசை: | வாலற்றன |
| குடும்பம்: | மைக்ரோஹையலினிடே |
| பேரினம்: | **<span>*ஆசுட்ரோசப்பெரினா*</span>** |
| சிற்றினம்: | <div>***ஆ. கிராசிலிபெசு***</div> |
| **<span>*ஆசுட்ரோசப்பெரினா கிராசிலிபெசு*</span>**
(<small>நைடென்</small>, 1926) |  |
| வேறுபெயர்கள் |  |
| * *பெனோபெரைனி கிராசிலிபெசு* <small>நைடென், 1926</small> | } |  
**ஒல்லியான தவளை** (*slender frog*) *(ஆசுட்ரோசப்பெரினா கிராசிலிபெசு)* என்பது மைக்ரோஹையலிடே தவளை குடும்பத்தினைச் சார்ந்த ஓர் சிற்றினமாகும். இது ஆஸ்திரேலியா மற்றும் நியூ கினியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல சதுப்புநிலங்கள், ஈரமான புன்னிலம், ஆறுகள் மற்றும் இடைப்பட்ட ஆறுகள்.
# நீரா தேசாய்

**நீரா தேசாய்** (Neera Desai) (1925 - 25 சூன் 2009) இந்தியாவில் மகளிர் ஆய்வுகளின் தலைவர்களில் ஒருவராக இருந்தார். மேலும் பேராசிரியர், ஆராய்ச்சியாளர், கல்வியாளர், அரசியல் ஆர்வலர் மற்றும் சமூக சேவகர் என இவர் செய்த பங்களிப்புகளால் குறிப்பிடத்தக்கவர். 1974ஆம் ஆண்டில் மகளிர் ஆய்வுகளுக்கான ஆராய்ச்சி மையம் மற்றும் ஊரக வளர்ச்சி மையத்தை முதன்முதலில் நிறுவினார். இவர் 1954இல் எஸ்.என்.டி.டி மகளிர் பல்கலைக்கழகத்தில் சேர்ந்தார். அங்கு பேராசிரியராகவும் சமூகவியல் துறைத் தலைவராகவும் (முதுகலை பட்டதாரி) பல்வேறு ஆளும் குழுக்களில் ஒரு பகுதியாக இருந்தார்.
# நீரா தேசாய்

## ஆரம்ப கால வாழ்க்கை

நீரா தேசாய் 1925ஆம் ஆண்டில் இந்திய சுதந்திர இயக்கத்தில் ஈடுபட்டு அதை ஆதரித்த ஓர் குஜராத்தி குடும்பத்தில் பிறந்தார். இந்திரா காந்தி நிறுவிய வானர சேனாவின் (குரங்கு படைப்பிரிவு) ஒரு பகுதியாக சிறு வயதிலேயே பள்ளி மாணவியாக சுதந்திர இயக்கத்தில் சேர்ந்தார். இப்பிரிவு இரகசிய அரசியல் செய்திகளை கொண்டு செல்வதையும், தடை செய்யப்பட்ட வெளியீடுகளை புழக்கத்திற்குக் கொண்டு செல்வதையும் பணியாக மேற்கொண்டது. நீரா, பிரம்மஞான சபை சித்தாந்தத்தில் நிறுவப்பட்ட இணை கல்வி நிறுவனமான கூட்டாளர் பள்ளியில் தனது ஆரம்பக் கல்வியை முடித்தார். இவர் 1942 இல் எல்பின்ஸ்டோன் கல்லூரியில் சேர்ந்தார். ஆனால் விரைவில் மகாத்மா காந்தி வெள்ளையனே வெளியேறு இயக்கம் தொடங்கிய பின்னர் சுதந்திர இயக்கத்தில் பங்கேற்க முறையான கல்வியைக் கைவிட்டார். நீரா 1947இல் சக சமூகவியலாளரான அக்சய் ராமன்லால் தேசாயை மண்ந்தார். இறுதியில் தனது படிப்பை முடித்த தேசாய், இந்திய சுதந்திரத்திற்குப் பின் தனது முதுகலை படிப்பை முடித்தார். இவரது ஆய்வறிக்கை நவீன இந்தியாவில் பெண்கள் மீது கவனம் செலுத்தியது (பக்தி இயக்கத்தில் பெண்களின் பகுப்பாய்வு) இது பின்னர் 1957இல் வெளியிடப்பட்டது.
# நீரா தேசாய்

## இறப்பு

தேசாய் 25 சூன் 2009 அன்று மும்பையில் காலமானார்.